open-index/open-wikipedia-markdown huggingface dataset:
CNBC

**CNBC** (frem til 1991 en forkortelse for *Consumer News and Business Channel*) er en gruppe TV-kanaler med hovedbase i USA, eid og drevet av NBC Universal. Den første kanalen ble opprettet for det amerikanske markedet den 17. april 1989. CNBC kan sees i mer enn 400 millioner hjem over hele verden. CNBC Europe utgir også et papirbasert magasin, kalt CNBC European Business, med et opplag på 120&nbsp;000 og 411&nbsp;000 lesere. Distribusjonen er fokusert rundt VIP-lounger og seter hos flyselskapene.

## Sendinger
CNBCs hovedfokus har i alle år vært næringsliv, børs, investering og finans. Alle sendinger på dagtid karakteriseres av to striper nederst på skjermen som presenterer de siste børsnoteringene løpende. I Norge sendes en versjon av CNBC Europe som er tilpasset det nordiske markedet, med børsnoteringer for regionale foretak i Norden.

På kveldstid skifter CNBC Europe fokus til underholdning og generelle nyheter, og sender flere av det amerikanske TV-nettverket NBCs produksjoner, som The Tonight Show og NBC Nightly News.

## Regionale kanaler
* **CNBC**; Englewood Cliffs, USA
* **Class CNBC**; Milano, Italia
* **CNBC Africa**; Johannesburg, Sør-Afrika
* **CNBC Arabyia**; Dubai, De Forente Arabaiske Emirater
* **CNBC Asia**; Singapore
* **CNBC Awaaz**; Mumbai, India
* **CNBC-e**; Istanbul, Tyrkia
* **CNBC Europe**; London; Storbritannia
* **CNBC Latin America**; Englewood Cliffs, USA
* **CNBC Pakistan**; Karachi, Pakistan
* **CNBC TV-18**; Mumbai, India
* **CNBC World**; Englewood Cliffs, USA
* **Nikkei CNBC**; Tokyo, Japan
* **SBS-CNBC**; Seoul, Sør-Korea
* **TVN-CNBC**; Warszawa, Polen

For det nordamerikanske markedet finnes i tillegg til hovedkanalen CNBC, også *CNBC World*, som har et større fokus på internasjonale markeder.

## Eksterne lenker
*
Keith Chatto

**Keith Chatto** (født 1924, død 1992) var en australsk tegneserietegner. Chatto studerte kunst i Sydney før han ble med i Royal Australian Air Force (RAAF) under andre verdenskrig. I 1947 var Chatto ansatt i *The Australian Sunbather*, et nudistmagasin. Her hadde han forskjellige oppgaver relatert til bilder og illustrasjoner, og tegna også to tegneserier, en kalt «John and Mary Moore» og en kalt «Pages from a Nudist Diary». I 1949&ndash;1950 fikk Chatto i oppdrag av Atlas Publications å lage en western-serie. Serien ble kalt «The Lone Wolf», og var den første hele tegneserien Chatto tegna selv. På midten av 1950-tallet gikk Chatto over til tegning av plateomslag og forsider til kiosklitteratur. Han tegna så seriene «The Twilight Ranger» og «El Lobo, the Man from Nowhere» for Cleveland Publishing, før han på 60-tallet gikk over til fotografi og film.

Blant de siste tegnerarbeidene Chatto gjorde var tre *[[Fantomet]]*-historier for FREW i Australia, alle skrevet av *Fantomet*-redaktøren, Jim Shepherd. Chatto var dermed første australier som tegna en *Fantomet*-historie. Chatto tegna også forsider til disse historiene. Chatto døde 68&nbsp;år gammel i 1992.

## Eksterne lenker
* Collecting Books and Magazines &ndash; Keith Chatto
* Lambiek.net &ndash; Keith Chatto
Jan Tro

**Jan Tro** (født 28. juli 1948) er en norsk jazzmusiker (kontrabass), komponist og førsteamanuensis i akustikk.
 
Som ung spilte han bass og piano i Kirkenes-bandet Icebeats som vant ukebladet *[[Det Nye]]*s nasjonale talentkonkurranse (1965). Etter at han flyttet til Trondheim for musikkstudier ved Norges tekniske høgskole (1972), medvirket han på Knutsen & Ludvigsens utgivelser (debutalbum 1970, *Brunost no igjæn* 1972, *Tut* 1974) og med Stig Nilsson på hans *Brunost og sirup og brö* (1978).  Samtidig var han musiker og komponist i jazzorkesteret Bodega Band, der han blant annet samarbeidet mye med medstudent Per Husby. Han ble slått til ridder av Polyhymnia for hans fortjenester for Studentersamfundets Orkester i 1971 og til kommandør i 1995. 

Etter at han var ferdig utdannet sivilingeniør samme sted (1973) var Tro forsker innen akustikk ved SINTEF (1974-86). Ved Institutt for musikk var han ivrig i storbandsammenheng, deriblant som musiker i Bodega Band og som medarbeider ved etableringen av, og undervisningen ved jazzlinja. 

Han er i dag amanuensis ved Institutt for teleteknikk og akustikk ved Norges teknisk-naturvitenskapelige universitet (1987-). Etter en tid som gjesteforsker i USA (1990-91) var han tilbake som  president i Norsk Akustisk Selskap (1992–94), samt med under etableringen av Norsk nettverk for Teknologi, Akustikk og Musikk der han var styremedlem (1995–99). 

Boken *Ny musikkteknologi: en nøkkel til forståelse* (1990) har bidrag fra Tro, som i sin forskning har arbeidet med hvordan musikk og lyd kan påvirke mottakeren.  Han var gjesteforsker i Italia (2004–05).

## Diskografi
### [[Knutsen & Ludvigsen]]
* *[[Knutsen og Ludvigsen (album)|Knutsen og Ludvigsen]]* (1970)
* *[[Brunost no igjæn?]]* (1972)
* *[[Knutsen og Ludvigsen nr. 3 &ndash; Tut]]* (1974)
* *[[Knutsen & Ludvigsens beste]]* (1996)
* *[[Knutsen & Ludvigsens vær'ste]]* (1997)
* *[[Dum og deilig: Knutsen & Ludvigsens beste]]* (2008)
### [[Bodega Band]]
* *[[Bodega Band 2]]* (1974)
* *[[Bodega Band 3]]* (1977)

### [[The Ice-Beats]]
* *What's That For?/Møte i Roma* (1965)
* *Humlens flukt/I'm Forever Blowing Bubbles* (1965)

### Deltar på
* Studentersamfundets Interne Teater: *[[Åja (EP)|Åja]]* (1971)
* Stig Nilsson: *[[Brunost og sirop og brø]]* (1977)
* Odin Records: *[[Norsk jazz 1960&ndash;1980]]* (1983)
* Tove Karoline Knutsen: *[[Veintetid]]* (1984)
* Triola: *[[Norwegian Instrumental Rarities]]* (1995)
* Gemini Records: *[[Distant Reports &ndash; Jazz From North Norway]]* (2001)
* Melodisc: *[[Aérien Voyage &ndash; Rare and Unreleased Grooves and Fusion from Norway]]* (2003)
* Kjell Bartholsen: *[[Arctic Bird]]* (2008)
* Sigurd Bjørhovde Groups: *[[Exit (Sigurd Bjørhovde-album)|Exit]]* (2014)

## Referanser


## Eksterne lenker
* 
*
Glasskår

**Glasskår** er biter av knust glass, for eksempel fra knuset vindu eller glassflasker, se Glassflaske.

Glasskår kan også vise til:

*Glasskår (roman) av Harald Rosenløw Eeg
*Glasskår (film) bygget på romanen
*Glasskår (EP) av rapgruppa Karpe Diem
Logitech

**Logitech International S.A.**, med hovedkvarter i Romanel-sur-Morges, Sveits, er eierselskapet til Logitech Group, et av de ledende industriselskapene innenfor personlig teknisk tilleggsutstyr til datamaskiner. Logitech har en omfattende samling produkter for flere plattformer, inkludert PC-er og spillkonsoller. Utvalget omfatter blant annet datamus, tastatur, høytalere, hodetelefoner for mobiltelefoner, webcams, og lignende.

## Referanser


## Eksterne lenker
* 
* 
*
Trondheim Voices

**Trondheim Voices** (etablert 2001 i Trondheim) er en norsk vokalgruppe, særlig kjent for sine improviserte fremføringer blant annet fra jazz. 

## Historie
Trondheim Voices startet som en julekonsert, etter initiativ fra Midtnorsk Jazzsenter (MNJ) i 2001, og utviklet senere seg til en permanent gruppe med en konsekvent vokalensemble og en spesiallaget repertoar. Det statsstøttede ensemblet har hatt opptil femten sangere. Idag teller ensemblet åtte-ni sangere, og både besetning og kunstneriske ledere varierer fra prosjekt til prosjekt. Blant annet har Live Maria Roggen, Eldbjørg Raknes, Tone Åse og Cirka Teater hatt kunstnerisk ledelse for prosjekter, sammen med «Cirka Teater».

Til Trondheim Kammermusikkfestival 2004 fremførte de verk av Roggen/Raknes (kringkastet på P2). De opptrådte ved Moldejazz 2003, og igjen i 2006 i oppsetningen *Norwegian Sanctus* (av Terje Bjørklund) i samspill med TrondheimSolistene, Arve Henriksen og Stian Westerhus. De uroppførte på Olavsfestdagene 2008 forestillingen «Bingo» med tekst av Siri Gjære, musikk av Elin Rosseland, Ståle Storløkken og Live Maria Roggen, og scenografi/koreografi/produksjon ved Cirka Teater. I 2010 utkom deres første plate. Sammen med Jon Balke og Batagraf ga de ut albumet *On Anodyne* i 2016 og ble  nominert til Spellemannprisen 2016 i klassen samtid.

Sammen med Eirik Hegdal og Asle Karstad 2014 ble Trondheim Voices i 2014 tildelt Heddaprisen for beste audiovisuell design for for musikk og lyddesign til *Hundre Hemmeligheter* regi Kjersti Haugen og Anne Marit Sæther.

## Medlemmer
*Tone Åse
*Heidi Skjerve
*Ingrid Lode
*Siri Gjære
*Sissel Vera Pettersen (kunstnerisk leder)
*Live Maria Roggen
*Anita Kaasbøll
*Torunn Sævik
*Silje Karlsen
*Kari Eskild Havenstrøm
*Natali Abrahamsen Garner

### Tidligere medlemmer
*Eldbjørg Raknes
*Kirsti Huke
*Solveig Slettahjell
*Julie Dahle Aagård
*Benedicte Swendgaard
*Mirella Pendolin
*Marita Røstad
*Siri Gellein
*Helene Dybdahl

## Utgivelser
**Improvoicing* (CD Midt-Norsk Jazzsenter, 2010). Musikk fra oppsetningen *Bingo* i 2008, samt Moldejazz-oppsetningen *Improvoicing* med Jon Balke og Marilyn Mazur i 2009.  Besetningen er Tone Åse, Heidi Skjerve, Ingrid Lode, Siri Gjære, Kirsti Huke, Sissel Vera Pettersen, Live Maria Roggen, Anita Kaasbøll og Silje Karlsen.

## Referanser


## Eksterne lenker
* 
* 
*
Chikorita

**Chikorita** er en av starter-Pokémonene i 2. generasjon. Den er av typen Grass (gress) Pokémon.
Navnet kommer av det engelske ordet «chicory», som betyr «sikori». Sikori er en blomst.

Chikorita er nr. 152 i National Pokédex.

Chikorita utvikler seg til Bayleef og til slutt til Meganium.

## Eksterne lenker
*
Glasskår (roman)

***Glasskår*** er en roman av Harald Rosenløw Eeg og er hans debutroman om hvordan det var å vokse opp i Tønsberg på 80-tallet. 

Romanen skildrer ungdomstidens store problemer, som ikke skiller seg helt ut fra tidligere og senere år, og hovedpersonens egne private problemer. 

For romanen mottok Eeg Tarjei Vesaas' debutantpris og Kulturdepartementets debutantpris.

## Handling

*Glasskår* handler om 12 år gamle Viktor og hans kameratgjeng i ungdomstiden i Tønsberg på 80-tallet. De er i ferd med å bevege seg inn i den voksnes verden, der de inngår en pakt gjennom å bli blodsbrødre. Sammen opplever de bønnemøter, drømmen om et egen band gjennom første med heavyrocken, første leirskolesamling med både gutter og jenter, ishockeykamper, møt med kjærligheten, konfirmasjon og turen til Køben. På personlig plan følger man Viktor sine personlige kriser da hans storebror og helt Ole Henrik blir dødssyk og som tvinger Viktor til å se på livet på nye måter.

## Film

* Lars Berg: *Glasskår* (2002). Eirik Evjen som Viktor og Robert Skjærstad som onkel Reidar.

## Referanser
Deoxys

**Deoxys** er en mytisk pokémon fra 3. generasjonen av *[[Pokémon]]*-spillene. Den er av typen Psychic (psykisk) pokémon.

Navnet er en forkortelse for Deoksyribonukleinsyre, eller DNA.
Deoxys har 4 ulike former:

1. **N**øytral-form i Pokémon Ruby, Sapphire og Colosseum.

2. **A**ttack-form i Pokémon FireRed.

3. **D**efense-form i Pokémon LeafGreen.

4. **S**peed-form i Pokémon Emerald.

I Pokemon spillene Diamond, Pearl og Platinum kan man forandre Deoxys til hvilken form man vil ved hjelp av meteorene i Veilstone By

Om man stokker om på forbokstavene til disse fire formene får man «DNA» og S.

Deoxys er nr. 386 i National Dex.

Den eneste måten å fange den på er å få lastet ned «Aurora Ticket» i spillene fra ulike Pokémon Events. Får man gjort det, kan man finne Deoxys på Birth Island.

* I Pokémon film nummer 7: Destiny Deoxys finner man ut at det er Professor Lund (En av hovedpersonene) som har gitt den det navnet.

## Spesielle evner
Deoxys er en av de få pokémon som kan forandre fasong. I spillene bestemmes dette av hvilket spill den er på, i seriene bestemmer den dette selv ut fra situasjonen. Selve Deoxys er bare en lysende stein på størrelse med en fotball, kroppen lager den av atomer den tar fra omgivelsene. På denne måten kan den regenerere seg selv med en gang dersom deler av kroppen skulle bli revet av. I Pokémon-film nummer sju ble selve steinen truffet av et usedvanlig kraftig Hyperstråle-angrep på en halv meters avstand. Dette angrepet var det Rayquaza som brukte. Dette var kraftig nok til å slå den helt ut i fire år, men den tok ingen langvarige skader av det.

I angrepsform er Deoxys svært rask og kan bruke ekstremt kraftige angrep, men den er ytterst sårbar. I forsvarsform er den treg og svak offensivt, men den kan blokkere ethvert angrep, og lage kraftfelt som spenner over store områder. I fartsform er den ekstremt rask, og balansert offensivt og defensivt. I normalform er den jevnt over sterk på alle områder, men utmerker seg ikke i noen av dem.

Deoxys kan ikke se normalt, synet dens blir forstyrret av elektrisitet og andre skapninger. Til gjengjeld ser den rett igjennom hindringer hvis det ikke er noe som forstyrrer den.
## Eksterne lenker
* Deoxys på Pokémon Wiki
Nisse Sandström

**Nils (Nisse) Sandström** (1942–2021) var en svensk jazzmusiker og en av Sveriges ledende tenorsaksofonister. Han var mottaker av Gyllene Skivan 1972 for utgivelsen *The Painter*.

Med norske Egil Kapstad og Terje Venaas bass, spilte han i flere år med Jan Erik Volds dikt; Red Mitchell og Chet Baker deltok også. Under navnet N. S. Kvartett (med Roger Johansen trommer) har de samme musikerne turnert Norge, blant annet i samarbeid med Rikskonsertene og Norsk jazzforum. Med Bernt Rosengren og Krister Andersson har han fremført «Summit Meeting» ved flere festivaler.

## Referanser


## Eksterne lenker
*
Arthur David-Andersen

**Arthur David-Andersen** (1875–1970) var en norsk gullsmed. 

Arthur David-Andersen var sønn av gullsmed David Andersen og ledet firmaet David-Andersen i mer enn 50 år. 

Arthur David-Andersen ble først utdannet siselør og korpusarbeider på farens verksted. I 1893 ble han uteksaminert ved Statens Haandverks- og Kunstindustriskole (SHKS). Året etter dro han på studietur til San Francisco, og til Berlin i 1895–1896. Fra 1896 til 1899 var Arthur David-Andersen i Wien. Her var han både elev ved «Kunstgewerbeschule», (dagens «Universität für angewandte Kunst Wien»), og arbeidet hos gullsmedfirmaet J.C. Klinkosh. I 1899 dro han videre til Paris for å gå på Académie Julian. Under verdensutstillingen Exposition Universelle (1900) i Paris førte han tilsyn med farens utstilling. Arthur David-Andersen ble med returen av utstillingen til Kristiania. I 1901 avla han svenneprøve bestående av en sølvkanne i art nouveau-stil. Dette svennestykket regnes som noe av det fineste norske sølvarbeid i denne stilarten. Samme året døde faren og Arthur måtte med broren Alfred overta ledelsen av firmaet. 

I 1902 giftet Arthur David-Andersen seg Helene Sofie Hirschholm Bentzen (1881–1966), av slekten Bentzen. Året etter fikk de sønnen Ivar. I 1905 forandret Arthur etternavnet Andersen til David-Andersen.

I 1946 ble sønnen Ivar David-Andersen kompanjong i firmaet. Arthur David-Andersen overlot ledelsen til sønnen i 1952. Det førte til at han i en alder av 77 år kunne begynne med skapende virksomhet igjen. I 1950- og 1960-årene skapte han en rekke gjenstander i formspråket kalt *[[Scandinavian design]]*. 91 år gammel fikk Arthur David-Andersen Norsk Designråds «Merket for god design» for en serviettring i sølv.

## Referanser


## Eksterne lenker
*
David-Andersen (slekt)

**David-Andersen** er et etternavn som nordmannen Arthur David Andersen (1875–1970) fikk innvilget i 1905. Arthur David-Andersen var annengenerasjon gullsmed i Kristiania og sønn av David Andersen (1843–1901) og engelskfødte Sophia Gott (1848–1905). Gullsmedfirmaet David-Andersen AS er fremdeles i slektens eie.

## Referanser
Anambasøyene

**Anambasøyene** (indonesisk: *Kepulauan Anambas*) er en liten øygruppe tilhørende Indonesia, beliggende i det sørlige Sør-Kina-havet, mellom Øst- og Vest-Malaysia. Den tilhører provinsen Kepulauan Riau.

Det utvinnes store mengder naturgass her, den blir eksportert til Singapore og Malaysia. Øya Matak er hovedbase for oljeleitinga i området.

## Eksterne lenker
*
Tasmanhavet

**Tasmanhavet** (engelsk: *Tasman Sea*) er havområdet mellom Australia og New Zealand, og utgjør den sørvestligste delen av Stillehavet. I nord trekkes grensa mot Korallhavet ved 30°S, og i sør trekkes grensa mot Stillehavet langs ei linje mellom den newzealandske Aucklandøya til sørspissen av Tasmania.

Tasmanhavet har fått navnet etter den nederlandske oppdageren Abel Janszoon Tasman, den første europeer som oppdaget New Zealand og Tasmania. Den britiske oppdageren James Cook utforsket Tasmanhavet på sin første oppdagelsesferd i 1770-årene.

Flere øyer ligger i Tasmanhavet, alle tilhørende Australia:
*Lord Howe Island 
*Ball's Pyramid
*Norfolkøya, beliggende i det nordlige Tasmanhavet, på grensen til Korallhavet

## Referanser


## Eksterne lenker
*
Final Fantasy XI

er det første spillet i *[[Final Fantasy]]*-serien som spilles online, et såkalt MMORPG.

## Hovedtrekk
Handlingen i Final Fantasy XI foregår i verdenen Vana'diel. Når du starter å spille velger du en figur du vil være. Deretter får du valg angående utseende, navn og hjemby. Etter denne prosessen er ferdig blir du automatisk flyttet til en av serverne, hvis du kjenner noen som allerede spiller kan du imidlertid få en kode, et såkalt «world pass» som kan plassere deg i den du kjenner sin server.

I forhold til de tidligere *[[Final Fantasy]]*-spillene er ikke historien det mest sentrale. Det er sentralt, men på grunn av at spillet er et MMORPG, må historien gå litt til side for andre ting som samarbeidet.

## Betaling
Siden dette spillet utvikles hele tiden, er du nødt til å betale en månedlig pris for å spille, €12.95 for første karakter, deretter €1.00 for de neste.

## Raser
* Elvaan – Høyere enn mennesker, ellers ingen store forskjeller.
* Galka – Kraftige vesener, sterkest av alle, intetkjønn, men anses som menn.
* Hume –  Vanlige mennesker, mest balansert av alle rasene.
* Mithra – Kattemennesker, hannene er ikke å finne i spillet, men de finnes.
* Tarutaru – Små dverglignende magikere med store øyne.

## Sentrale byer/land
* Bastok – Republikk
* San d'Oria – Kongedømme
* Windurst – Føderal stat
* Jeuno
* Aht Urhgan

## Tilleggspakker
Ettersom tiden har gått har flere tilleggpakker til Final Fantasy XI kommet ut. Disse er fra og med 16. mai 2011 alle inkludert i en kolleksjon: *FINAL FANTASY XI: Ultimate Collection Abyssea Edition*. Denne kolleksjons pakken inkluderer; *Rise of the Zilart*, *Chains of Promathia* , *Treasures of Aht Urhgan* , *Wings of the Goddess*, *A Crystalline Prophecy: Ode of Life Bestowing*, *A Moogle Kupo d’Etat: Evil in Small Doses* og *A Shantotto Ascension: The Legend Torn, Her Empire Born*. I tillegg i denne kolleksjonen følger de ekstra kamp områdene introdusert i 2010: *Vision of Abyssea*, *Scars of Abyssea*, og *Heroes of Abyssea*. Spillene finnes i Norge til Xbox 360 og PC, i Japan og USA kan du også få spillet til PlayStation 2.

## Referanser


## Eksterne lenker
*
Korallhavet

**Korallhavet** er den delen av Stillehavet som omkranses av Vanuatu, Ny-Caledonia, østkysten av Australia og sørøstkysten av Ny-Guinea. I sør trekkes grensa mot Tasmanhavet ved 30°S. Korallhavet har fått sitt navn etter verdens største korallrev, Det store barriererevet (Great Barrier Reef). 

Under andre verdenskrig ble slaget i Korallhavet utkjempet her.

## Referanser


## Eksterne lenker
*
Timorsjøen

**Timorsjøen** (indonesisk: *Laut Timor*, portugisisk: *Mar Timor*, engelsk: *Timor Sea*) er et randhav til Indiahavet, beliggende nord for Australia og sør for øya Timor. Sjøområdet i øst er Arafurasjøen, som er en del av Stillehavet. Den australske byen Darwin er den eneste store byen ved Timorsjøen.

Timorsjøen er 480 km bred, og dekker et område på 610 000 km². Dypeste punkt ligger i nordlige deler av sjøen, og er på 3300 meter. 

Under Timorsjøen ligger det store olje- og gassforekomster. Australia og Øst-Timor er uenige om rettighetene til å utvinne peteroleumsforekomstene, da man ikke har kommet til enighet om en delelinje i Timorsjøen.

## Eksterne lenker
*
Montenegros flagg

**Montenegros flagg** består av en rød duk med gule kanter med landets riksvåpen i midten av flaggduken. Riksvåpenet viser en gul dobbeltørn som holder et gult septer i høyre klo og et blått rikseple i venstre. Ørnen har et hjerteskjold som er blått med grønn skjoldfot og der det står en gull løve i det blå feltet.  Flagget er i størrelsesforholdet 1:2. Riksvåpenet skal utgjøre to tredeler av flaggets bredde. De gule kantene skal utgjøre en tjuedel av flaggets bredde.

Flagget ble innført av parlamentet i Montenegro 12. juli 2004. En ny lov om nasjonalsymbolene, der flagget fastsettes i paragraf fem, ble da vedtatt som et ledd i forberedelsene til full selvstendighet. Motivet i riksvåpen og flagg ble i denne sammenheng forklart med at en gull dobbelthodet ørn var Montenegros riksvåpen under Danilo II (1851–1860), som regnes som grunnleggeren av den montenegrinske staten. Flagget ble første gang offisielt heist 15. juli 2004. Det fortsatte å være Montenegros nasjonalflagg etter at landet brøt ut av unionen med Serbia og erklærte selvstendighet 3. juni 2006.

## Tidligere flagg
I tiden da Montenegro var fyrstedømme var det vanligste armefanen et rødt flagg med en gyllen ramme og et kors i midten. Korset representerte St. Georg, skytshelgenen til Montenegro. Fyrsten førte et flagg bestående av en hvit dobbelthodet ørn med en gul
løve under på rødt felt innrammet i hvitt. Dette flagget var gitt gule frynser, noe som kan være opphavet til de gule kantene i dagens flagg.

I 1880 innførte Montenegro et eget handelsflagg, en trikolor i de panslaviske fargene rødt over blått over hvitt. I midten av den blå stripen var det plassert et kronet monogram med de kyrilliske initialene HI, for Nikolai I. Med unntak av monogrammet var flagget identisk med Serbias flagg, noe som også har vært tilfelle i senere perioder. I kommunisttiden var Montenegros flagg identisk med Serbias, men trikoloren fikk da tillegg av den jugoslaviske stjernen, en gulkantet rød stjerne.

Først i 1993 innførte Montenegro eget flagg, og for å skille flagget fra Serbias valgte man en lyseblå farge i Montenegros flagg. Størrelsesforholdene ble forandret til 1:3. Likheten mellom Montenegros og Serbias trikolorer er en forklaring på valget av et helt annet motiv for flagget av 2004.

Fil:Flag of the Prince-Bishopric of Montenegro2.svg|Fyrstbispedømmet Montenegros flagg (1697-1852)
Fil:Vucji_Do_flag.jpg|Militær fane fra slaget om Vučji Do 18. juli 1876, skadet av osmanske kuler
Fil:Crnogorski alaj barjak.png|Fyrstedømmet Montenegros flagg (1852-1876)
Fil:Flag of the Kingdom of Montenegro.svg|Kongeriket Montenegros flagg (1910-1918)
Fil:Flag_of_SR_Serbia.svg|Montenegros flagg som folkerepublikk (1945–1963) og sosialistisk republikk (1963–1991)
Fil:Flag of Montenegro (1993-2004).svg|Montenegros flagg (1993–2004)


## Litteratur
*Jan Oskar Engene: «Montenegro vender tilbake som selvstendig stat», *Nordisk Flaggkontakt*, nr. 43, 2006, s. 25-30
Natt&Dag

***Natt&Dag*** (stilisert som ***NATT&DAG***) var en norsk annonsefinansiert gratisavis.

*Natt&Dag* ble stiftet i 1988 som en gratisavis produsert etter modell av den svenske *[[Nöjesguiden]]*.

Hoveddekningsområdene var film, musikk, kunst, litteratur, uteliv, scenekunst, mote og samfunnsstoff. Avisen hadde i 2008 før konkursen ca.  lesere og ca.  lesere pr. utgave i 2011.

Etter å ha ligget i dvale siden rettssaken mot tidligere redaktør Gaute Drevdal i 2021, ble *Natt&Dag* i januar 2023 gjenopprettet med Geir Magne Staurland som redaktør. 30. september 2024 kunngjorde Staurland at avisen ville bli lagt ned.

Avisen arrangerte hvert år siden 1989 Osloprisen.

## Historie
* 1988: *Natt&Dag* ble stiftet i 1988 som en gratisavis produsert etter modell av den svenske Nöjesguiden. Det første året ble avisen ledet av en kollektiv norsk redaksjonsledelse, inntil Jan Carsten Bjerkfelt ble *Natt&Dag*s første norske redaktør i 1989.
* 1991: Espen Sletner ble redaktør.
* 1993: Avisen gikk konkurs med fire millioner i gjeld. Svenske *Nöjesguiden* overtok konkursboet. Etter en kort periode med Torgrim Eggen som redaktør kom Espen Sletner tilbake.
* 1994: Tor Erik Hermansen tok med seg hele redaksjonen og startet konkurrenten *[[Urban (norsk avis)|Urban]]*.
* 1994: Ifølge *Aftenposten* skulle en 31 år gammel mann, utsendt av *Natt&Dag*, ha avlyttet redaksjonslokalet til *FOLK*. Angivelig skal *N&D* ha brukt  kroner på avlyttingsutstyr.
* 1995: Gaute Drevdal overtok som ny redaktør.
* 2001: Det finske nett- og medieselskapet Aktivist Network kjøpte svenske *[[Nöjesguiden]],* som eide *Natt&Dag*.
* 2004: Audun Vinger overtok redaktørvervet etter Gaute Drevdal.
* 2007: Eierne ble kjøpt opp av et annet finsk medieselskap, Roschiers konsortium. Kort tid etter opplyses det om at redaksjonens tre faste ansatte sluttet i protest mot budsjettkutt fra de nye eierne. Peter Amdam overtok som redaktør.
* 2008: De finske eierne slo avisen konkurs.
* 2008: Avisen kjøpes opp av Innovation Media, og Siri Brockmeier overtok som redaktør.
* 2008: Andreas Tylden overtok som ny redaktør, etter å ha erstattet Siri Brockmeier.
* 2010: Christian Forsberg overtok som sjefredaktør.
* 2012: Håvard Nyhus ble ansatt som redaktør og Marie-Alix Isdahl Voisin ble ansatt som *Natt&Dag*s første kvinnelige sjefsredaktør.
* 2021: Avisen lagt i dvale.
* 2023: Startet opp igjen med Geir Magne Staurland som redaktør.
* 2024: Lagt ned.

## Referanser


## Eksterne lenker
* 
*
Gisløya

**Gisløya** er ei øy i Øksnes kommune i Nordland med areal på 5,57 km². Øya ligger på vestsiden av Gavlfjorden. Øya er flat og myrlendt, med Ramnhaugen som høyeste punkt, bare 37 moh. Gisløya er forbundet med Langøya med veifylling og ei kort bru.

Sørsiden av Gisløya er bebodd. I 2001 hadde øya 91 innbyggere. Det er bussforbindelse mellom Gisløya og Myre.

En del av Gisløya og gruntvannsområdet mellom Gisløya og Langøya er del av Grunnfjorden naturreservat.

## Eksterne lenker
* Kuling.net: Gisløya
* Bent Svinnungs padleside om Gisløya
* Miljøstatus: Grunnfjorden naturreservat
Cranfield

**Cranfield** er en landsby i Bedfordshire i England, mellom Bedford og Milton Keynes. I henhold til folketellingen i 2011 har landsbyen en befolkning på 5 369 innbyggere, beregnet til 5 764 i 2014.

Like utenfor landsbyen ligger Cranfield University og Cranfield Airport. Universitetets teknologipark er hjemstedet til NCSL Networked Learning Group, som er Storbritannias ledende organisasjon innen nettverksbasert læring og samarbeid.

Flyplassen var opprinnelig en treningsbase for Royal Air Force, og ble etter krigen brukt av College of Auronautics. Den største brukeren er nå Cabair School of Flying, men flyplassen brukes også av privatpersoner og firmaer, ikke minst firmaer med lokaler i Milton Keynes. Framtiden til flyplassen er usikker.

## Referanser


## Eksterne lenker

* Cranfield Village
* Cranfield Technology Park
John Rutsey

**John Howard Rutsey** (født 23. juli 1952, død 11. mai 2008) var en av grunnleggerne av det kanadiske progressive rockebandet Rush sammen med Jeff Jones og Alex Lifeson. Han var bandets trommeslager fra våren 1968 til juli 1974. Rutsey spilte trommer på bandets første singel «Not Fade Away» og bandets første album *[[Rush (album)|Rush]]*. Han sluttet i bandet grunnet mangel på lyst til å turnere, samt på grunn av problemer med sin diabetes. Rutsey døde 11. mai 2008 av et hjerteinfarkt.

## Referanser


## Eksterne lenker
* 
*
Interaktivitet

**Interaktivitet** er et ord satt sammen av *inter* (latin; blant, mellom, tverr-) og *aktiv* (av latin *activus*; virksom, preget av handling) og betegner et veksel- eller samspill med noe eller noen. Innen informasjonsvitenskap, kommunikasjon og industridesign er det debatt om hva interaktivitet betyr.

Innen samfunnsvitenskapene brukes begrepet interaktivitet når to eller flere individer er i kontakt med hverandre og påvirker hverandre i en vekselvirkende handling. Interaktiviteten kan hende umiddelbart eller formidlet via medier som telefon, e-mail eller chat. De vekselvirkende handlingene omtales som interaksjoner.

Innen IKT og media er begrepet interaktivitet særlig brukt om samspillet mellom en bruker og programvare, når et menneske «interagerer» med et datasystem. En interaktiv programvare har egenskaper i henhold til å gi brukeren mulighet til å gripe inn i programmets utførelse og til å styre den.

Det skilles mellom tre nivåer av interaktivitet i en kommunikasjonssituasjon:
**Ikke-interaktiv*, når en melding ikke er relatert til tidligere meldinger
**Reaktiv*, når en melding er relatert til kun den siste meldingen
**Interaktiv*, når en melding er relatert til et antall tidligere meldinger, og til sammenhengen mellom dem.

Interaktivitet tilsvarer graden av respons, og anses som en kommunikasjonsprosess hvor hver melding henger sammen med tidligere utvekslede meldinger, og til sammenhengen mellom de meldingene og meldingene før dem. For at interaktivitet skal kunne sies å ha inntruffet må meldingene føre til en påvirkning av hverandre, som ikke ville ha skjedd uten interaksjonen mellom dem. Et eksempel på *ikke interaktiv*-, *reaktiv*- og *interaktiv* kan være at noen gir en beskjed som passivt kan mottas (ikke interaktiv), og eventuelt svares på (reaktiv) og hvor svaret fører til en endring av opprinnelig beskjed (interaktiv handling). Interaktivitet er en viktig del av oppbygging av videospill, internett og webtjenester, hvor digital samhandling er en vesentlig bestanddel.

## Interaktive læringsressurser
Ved utvikling av multimediale læringsressurser som bygger på konstruktivistiske læringsteorier legges det vekt på å designe interaktivitet som stimulerer til aktivitet og konstruktivitet. En skiller her mellom ulike former for interaktivitet. *Kontroll- eller styringsaktiviteter* er relatert til navigasjon i læringsressursen og gir kontroll over visning av og veien gjennom den. *Didaktisk interaksjon* tilbyr kontekstrelatert dialog på brukerens initiativ, f.eks. relatert til spørsmål og tilbakemelding, til å kunne foreta innstillinger eller å bli stilt overfor ulike valg som vil influere på presentasjon av innhold, behandling av data, valg av modell m.m..

## Referanser
Eevee

**Eevee** (イーブイ *Eievui* på japansk) er en pokémon fra generasjon I. Den er av typen normal pokémon, og er nummer 133 i Pokédeksen. Den er et firebeint pattedyr med brun pels, med en mane rundt halsen. Manen og tuppen på halen er kremaktige i fargen.

Navnet spiller på det engelske ordet «evolution», som betyr evolusjon/utvikling. Dette henspiller til de mange utviklingene Eevee kan gå gjennom.

Eevee kalles for en utviklingspokémon fordi den kan utvikles til åtte forskjellige pokémon.

## Utviklinger
Siden generasjon I:
* Eevee utvikler seg til Jolteon ved bruk av *Thunder Stone* (engelsk: «tordenstein»).
* Eevee utvikler seg til Flareon ved bruk av *Fire Stone* («ildstein»).
* Eevee utvikler seg til Vaporeon ved bruk av *Water Stone* («vannstein»).
Siden generasjon II:
* Eevee utvikler seg til Espeon når den går opp i nivå med høyt vennskap om dagen.
* Eevee utvikler seg til Umbreon når den går opp i nivå med høyt vennskap om natta.
Siden generasjon IV:
* Eevee utvikler seg til Leafeon om den går opp i nivå i nærheten av en *Moss Rock* («mosestein») eller ved bruk av *Leaf Stone* («bladstein»).
* Eevee utvikler seg til Glaceon om den går opp i nivå i nærheten av en *Ice Rock* eller ved bruk av *Ice Stone* («isstein»).
Siden generasjon VI:
* Eevee utvikler seg til Sylveon hvis den kan et eller flere fairy angrep og har høyt vennskap med spilleren.

## Eksterne lenker
*
Mesterligaen 2006/2007

**Mesterligaen i fotball for menn 2006/07** ble arrangert av UEFA. Mesterligaen er Europas mest prestisjetunge turnering for klubblag.

Vålerenga ble slått ut i 2. kvalifiseringsrunde av tsjekkiske Mladá Boleslav.

Nummer én og to i det innledende puljespillet gikk til åttendedelsfinaler. Nummer tre i hver pulje gikk direkte inn i tredje runde av UEFA-cupen.

En egen rangering, hvor Norge for denne sesongen lå på 20.-plass, lå til grunn for når lag fra de forskjellige ligaene kom inn i denne turneringen (og i UEFA-cupen). Av UEFAs 52 medlemsland var det kun Liechtenstein, Andorra og San Marino som ikke deltok med lag i turneringen. 16 lag, inklusive tittelholderen, var direkte kvalifisert til gruppespillet, de øvrige 58 lagene kom inn i kvalifiseringsrundene og kjempet om de øvrige 16 plassene til gruppespillet.

## Kvalifisering
I rundene er laget som har hjemmekamp i det første oppgjøret nevnt først. Ved uavgjort etter to oppgjør vinner laget med flest mål på bortebane.

### Første runde
Den første kvalifiseringsrunden ble spilt 11. og 12. juli med returkamper 18. og 19. juli

### Andre runde
Den andre kvalifiseringsrunden ble spilt 25. og 26. juli med returkamper 1. og 2. august

### Tredje runde
Den tredje kvalifiseringsrunden ble spilt 8. og 9. august med returkamper 22. og 23. august

:**: Ble spilt i [[Kyiv]] på grunn av [[Israel&ndash;Libanon-krisen 2006]].

==Gruppespill==

===Gruppe A===








===Gruppe B===





===Gruppe C===





===Gruppe D===





===Gruppe E===





===Gruppe F===







===Gruppe G===





===Gruppe H===







==Sluttspill==


Trekningen av åttendedelsfinalene fant sted 15. desember i [[UEFA]]s hovedkvarter i [[Nyon]], [[Sveits]]. Kampene ble spilt 20./21. februar og 6./7. mars 2007. Alle utslagsrundene ble spilt over to kamper, bortsett fra finalen. Toerne fra hver gruppe begynte hjemme og avsluttet borte.



*Gruppe A
** ***[[Chelsea FC|Chelsea]]***
** [[FC Barcelona|Barcelona]]

*Gruppe B
** ***[[Bayern München]]***
** [[FC Internazionale Milano|Inter]]

*Gruppe C
** ***[[Liverpool FC|Liverpool]]***
** [[PSV Eindhoven]]

*Gruppe D
** *'''Valencia'''*
** [[A.S. Roma|Roma]]



*Gruppe E
** *'''Lyon'''*
** [[Real Madrid]]

*Gruppe F
** ***[[Manchester United FC|Manchester United]]***
** [[Celtic FC|Celtic]]

*Gruppe G
** *'''Arsenal'''*
** [[FC Porto|Porto]]

*Gruppe H
** *'''AC Milan'''''
** Lille

### Åttendedelsfinaler

### Kvartfinaler
Kvartfinalene ble trukket 9. mars i Athen. Kampene ble spilt 3. og 4. april og returkampene 10. og 11. april.

### Semifinaler
Semifinalene ble spilt 24. og 25. april og returkampene 1. og 2. mai.

### Finale
Finalen ble spilt 23. mai på Olympiastadion i Athen

## Eksterne lenker
* Det europeiske fotballforbundets side om Mesterligaen
* TV 2 Nettavisens side om Mesterligaen
* NRKs side med resultater og tabeller
Liste over operativsystemer

* AIX
* AmigaOS
* AROS
* BeOS
* Berkeley Software Distribution (BSD)
* CP/M
* DR-DOS
* elementary OS
* FreeBSD
* Fortran Monitor System (FMS)
* Haiku (Operativsystem)
* HP-UX
* IBSYS
* IRIX
* Linux
* LynxOS
* Mac OS
* Mac OS X
* Mac OS X 10.0 Cheetah
* Mac OS X 10.1 Puma
* Mac OS X 10.2 Jaguar
* Mac OS X 10.3 Panther
* Mac OS X 10.4 tiger
* Mac OS X 10.5 Leopard
* Mac OS X 10.6 Snow Leopard
* Mac OS X 10.7 Lion
* Minix
* MorphOS
* MS-DOS
* Multics
* MVS
* NetBSD
* NetWare
* NeXTSTEP
* Nucleus RTOS
* OpenBSD
* OpenMVS
* OpenSUSE
* OS/2
* OS/360
* OSE
* PC-DOS
* pSOS
* QDOS
* QNX
* SkyOS
* Solaris
* Syllable
* Symbian
* Ubuntu
* Unix
* VRTX
* VxWorks
* Windows 1.0
* Windows 2000
* Windows 3.0
* Windows 3.1
* Windows 3.11
* Windows 7
* Windows 95
* Windows 98 (SE)
* Windows CE
* Windows ME
* Windows NT 3.51
* Windows NT 4
* Windows Server 2003
* Windows Vista
* Windows XP
* Windows 7
* Windows 8
* Windows RT
* Windows 8.1
* Windows 10

## Referanser
Hadron

**Hadroner** er partikler som er bygget opp av kvarker. Det finnes to typer hadroner: Mesoner som består av én kvark og én anti-kvark, og baryoner som består av tre kvarker.
Andre kombinasjoner kan eksistere, slik som tetrakvarker (eksotiske mesoner) og pentakvarker (eksotiske baryoner), men pr. 2010 finnes det ingen beviser for at disse eksisterer.

De best kjente mesonene er pioner og kaoner, mens de mest kjente baryonene er protoner og nøytroner.

## Eksterne lenker
*
Sabbat (band)

**Sabbat** er et engelsk thrash metal-band som ble startet i 1985, oppløst i 1991 og gjenforent i 2006.

## Historie
### 1985&ndash;1987: Hydra
Sabbat ble stiftet under navnet **Hydra** av Martin Walkyier og Fraser Craske i 1985. De fikk med seg Andy Sneap, Mark Deley og Adam Ferman, men gitaristen Mark Deley og trommeslageren Adam Ferman forlot Hydra fort og inn kom trommeslageren Simon Negus. Hydra skiftet så navn til Sabbat.

### 1987&ndash;1991: Gullalderen
Etter å ha gitt ut noen demoer, vakte de manges interesse, både musikkmagasiner og plateselskaper var imponerte. I 1987 skrev de en kontrakt med det tyske plateselskapet Noise Records. De kunne ikke undertegne kontrakten før da, fordi Andy Sneap ikke hadde fylt 18 år, og dermed ikke var myndig. De reiste så til Hannover og spilte inn debuten, *[[History of a Time to Come]]* som ble gitt ut i 1988. Den ble veldig godt mottatt av musikkmagasinene, og den ble etterfulgt av *[[Dreamweaver]]* i 1989 som også ble en suksess. Etter hvert oppsto det konflikter mellom bandmedlemmene, bl.a. på grunn av Martin Walkyiers ønske om mer 'folk'-elementer i musikken, noe Andy Sneap var totalt uinteressert i. Dette kommer også frem i et intervju med Sneap som er lagt ut på YouTube. Konfliktene førte til slutt til at Martin sammen med det andre opprinnelige medlemmet, Fraser Craske, forlot bandet. Walkyier slo seg sammen med folk metal-bandet Skyclad som  delte hans ideologi. Andy Sneap og Simon Negus samlet sammen noen andre medlemmer og ga ut ett nytt album, *[[Mourning Has Broken]]* i 1991, men det ble ingen like stor suksess som forgjengerne. Bandet ble deretter oppløst samme år. Sneap startet opp bandet Godsend med Sabbats siste bassist Wayne Banks, men bandet ble oppløst etter å ha gitt ut bare ett album. Han er nå en anerkjent produsent.

### 2001&ndash;2002: Return to the Sabbat
Bandet hadde en kort gjenforening i perioden 2001-2002 under navnet *Return to the Sabbat*. Dette ble da under ledelse av Walkyier og ble uten Sneap og Negus.

### 2006&ndash;d.d.: Gjenforeningen
Sabbat ble gjenforent i 2006, og 17., 18. og 19. desember samme år spilte Sabbat tre konserter i England som support for Cradle of Filth. Det var meningen at Sabbat skulle spille på Inferno-festivalen i 2007, men bandet ble nødt til å kansellere sin opptreden her. Sabbat spilte derimot på Hole in the Sky-festivalen i Bergen i august 2007.

## Sabbat i Norge
*21. februar 2008 – Betong (Chateau Neuf) i Oslo
*25. august 2007 – Hole in the Sky i Bergen
*6. april 2007 (Avlyst) – Inferno Metal Festival i Oslo

## Medlemmer
### Dagens medlemmer
*Andy Sneap – Gitar (1985&ndash;1991, 2006&ndash;)
*Simon Negus – Trommer (1985&ndash;1991, 2006&ndash;)
*Martin Walkyier – Vokal (1985&ndash;1989, 2006&ndash;)
*Fraser Craske – Bass (1985&ndash;1989, 2006&ndash;)
*Simon Jones – Gitar (1989, 2006&ndash;)

### Tidligere medlemmer
*Neil Watson – Gitar (1989&ndash;1991)
*Wayne Banks – Bass (1989&ndash;1991)
*Ritchie Desmond – Vokal (1989&ndash;1991)
*Richard Scott – Gitar (1988, Europa-turné)

## Utgivelser

## Eksterne lenker
* 
*
Akustisk bassgitar

**Akustisk bassgitar** er et strengeinstrument som er bass-versjonen av en gitar, eller den akustiske versjonen av en (elektrisk) bassgitar. Den har vanligvis fire strenger.

Den omtales først i 1970-årene og sies å være inspirert av elektrisk bassgitar og det meksikanske instrumentet guitarron.

I likhet med en vanlig, elektrisk bassgitar, har den akustiske i utgangspunktet fire strenger, stemt E A D G. Dens kropp er en stor kasse med lydhull, i likhet med en akustisk gitar. Den har vanligvis tverrbånd, men det finnes en type uten, kalt *fretless*. 

Akustiske bassgitarer har sjelden mer enn fire strenger, men i likhet med el-bassgitarer forekommer de også med fem og seks strenger, eller enda flere.
Cranfield lufthavn

**Cranfield Airport** er en flyplass rett utenfor landsbyen Cranfield i Bedfordshire. Den ble opprinnelige opprettet som flybasen RAF Cranfield.  

Den brukes mest til opplæring, med Cabair School of Flying som største bruker. Det foregår også mye forskning i regi av Cranfield University, som eier flyplassen og ligger rett ved siden av. I tillegg betjener den små privatfly og helikoptre. Firmaer som holder til i området, spesielt i Milton Keynes og Bedford, bruker den en del til sine firmafly. Flyplassen ligger 5 km fra M1, hvilket gjør at reisetiden til Milton Keynes blir svært kort. 

Hovedrullebanen er lang nok til å håndtere store passasjerfly, men flyplassen mangler infrastruktur til å håndtere slik trafikk. Nærmeste lufthavn med passasjertrafikk er London Luton Airport.
Gulliver’s Land

**Gulliver's Land** er en fornøyelsespark i Milton Keynes i England. Den er bygget opp omkring historien fra romanen *Gullivers reiser*. Parken åpnet i 1999 og er den tredje temaparken knyttet til trilogien om Gulliver. De to andre er Gulliver's World (åpnet i 1978), og  Gulliver's Kingdom (åpnet i 1989). 

Parken drives av en familie som kjenner en families behov. Den er ganske liten, men er delt i sju ulike avdelinger. Hver avdeling har aktiviteter og attraksjoner, men også show, restauranter og butikker. Målet er å holde aktive barn mellom 2 og 13 år i ånde en hel dag. Parken legger også opp til at skoleklasser kan besøke parken på en skoletur.

I 2007 åpnet Gulliver's Eco-Park like ved siden av Gulliver's Land. 

## Eksterne lenker
* Gulliver's Theme Park
Guitarrón

**Guitarrón** er et mexicansk strengeinstrument. En guitarrón er stor og kan ligne en gitar, men er avrundet bak og har ikke tverrbånd. Den er vanligvis stemt A D G c e A.
The Open University

**The Open University** er et britisk universitet og digitalt bibliotek. Det ble opprettet i 1969 som et åpent lærested, hvor de fleste av studentene får sin utdanning gjennom korrespondanse, fjernsyn eller internett. Administrasjonen er lagt til Walton Hall i Milton Keynes, og det er tretten andre regionale kontorer i Storbritannia. Universitetet tildeler grader på alle nivåer. 

Med mer enn 180&nbsp;000 studenter pr. 2005 er The Open University Storbritannias største utdanningsinstitusjon. 25&nbsp;000 av studentene befinner seg i utlandet. Bare et svært lite antall, noen hundre, er på campus til daglig. Siden opprettelsen har mer enn tre millioner studenter vært innom universitetet. I en undersøkelse blant studenter i 2005 ble The Open University kåret til landets beste i forhold til hvor fornøyd studentene var med tilbudene.

## Referanser


## Eksterne lenker
*
Dassault Rafale

**Dassault Rafale**, tidligere Avions de Combat Expérimentaux, er et fransk jagerfly, valgt av den franske regjeringen da Frankrike trakk seg fra Eurofighter-prosjektet i 1985.

Dassault Rafale er et multirolle-jagerfly. De første serieproduserte flyene ble levert Frankrike i desember 1998.

## Varianter

* Rafale M (*Marine*): Enseter for hangarskip-operasjoner
* Rafale B (*Biplace*): Toseter for flyvåpen
* Rafale C (*Chasseur*; jager): Enseter for flyvåpen.

## Operativ tjeneste

Rafale fikk sin ilddåp 28. mars 2007 da en Rafale M F2 fra hangarskipet «Charles de Gaulle» slapp to GBU-12 Paveway II laserstyrte bomber for nærstøtte for nederlandske tropper i Afghanistan. Rafale debuterte med Armée de l'air 1. april, da et fly slapp én GBU-12 mot mål i fjellområdene 200&nbsp;km øst for Kabul.

## Spesifikasjoner (Rafale C)

## Referanser


## Eksterne lenker
* 
* Det Norske Luftforsvaret om Dassault Rafale
74 (tall)

**74** (**syttifire**, også skrevet *fireogsytti* på riksmål) er det naturlige tallet som kommer etter 73 og kommer før 75.

*74 er et partall.
*74 er atomnummeret til wolfram.
72 (tall)

**72** (**syttito**, også skrevet *toogsytti* på riksmål) er det naturlige tallet som kommer etter 71 og før 73.

72 er et partall.

72 er atomnummeret til hafnium.

72 er LXXII i romertall.

## Annet
**72** er også:
* Temperaturen 22 ℃ målt i ℉.
* Antallet timer på tre dager.
Maffei 1 galaksehopen

**Maffei 1 galaksehopen** (også kjent som IC 342 gruppen) er den nærmeste galaksehopen til vår lokale gruppe. Den var trolig en gang en del av den lokale gruppen, men som følge av at Andromedagalaksen for 5-10 milliarder år siden slukte en mindre satellittgalakse ble Maffei 1 slynget ut til utkanten av gruppen. Den dominerende galaksen i hopen er IC 342 som fikk sitt navn etter den gigantiske elliptiske galaksen Maffei 1 som sammen med Maffei 2 ble oppdaget ved hjelp av Infrarøde plater i 1968 av den italienske astronomen Paolo Maffei. Begge galaksene ligger nær ekvator i stjernebildet Kassiopeia og har store mengder synelig støv og gass i det visuelle Fargespekteret. Maffei 2 er en gjennomsnittlig spiralgalakse med medium størrelse og lysstyrke cirka 16 millioner lysår unna. mens Maffei 1 er rundt 10 millioner lysår. Andre galakser i gruppen er Dwingeloo 1 og dens satellittgalakse Dwingeloo 2 samt noen mindre systemer med to mulige satellitter til Maffei 1 (MB1 og MB2)

## Eksterne lenker
*
70 (tall)

**70** (**sytti**) er det naturlige tallet som kommer etter 69 og kommer før 71.

70 er et partall.

70 er atomnummeret til ytterbium.

70 er LXX i romertall.

## I andre sammenhenger
70 er også:
*atomnummeret til ytterbium
*70-års bryllupsdag i et ekteskap er jernbryllup
*Europavei 70 som går mellom La Coruña i Spania og Poti i Georgia
68 (tall)

**68** (**sekstiåtte**, også skrevet *åtteogseksti* på riksmål) er det naturlige tallet som kommer etter 67 og kommer før 69.

68 er et partall.

68 er atomnummeret til erbium.

68 er LXVIII i romertall.
66 (tall)

**66** (**sekstiseks**, også skrevet *seksogseksti* på riksmål) er det naturlige tallet som kommer etter 65 og kommer før 67.

66 er et partall.

66 er atomnummeret til dysprosium.

66 er LXVI i romertall.
Bradwell Abbey

**Bradwell Abbey** var et kloster i Bradwell Abbey i Milton Keynes i England. Det ble opprettet av Meinfelin av Wolverton for Benediktinerordenen omkring 1154. Klosteret ble oppløst i 1528, og bare mindre ruiner er bevart. Klosterets eiendom lå mellom Watling Street i vest, Loughton Brook i øst og Stacey Brook i nord. Ruinene ligger nå på Milton Keynes City Discovery Centres eiendom.

Bradwell var først et anneks til Luffield Priory i nærheten av Silverstone, og ble så selvstendig i 1189. Det er gjort funn av lokal keramikk fra det 12. århundre i ruinene. 

I 1524 ble det bestemt at det skulle nedlegges, og klosteret ble gitt til kardinal Wolsey. Han fikk undersøkt bygningene i 1526, og fikk det formelt overdratt i 1528. 

## Referanser
Brenneriroa

**Brenneriroa** (også kjent som **Løiten Brænderi**) er et tettsted i Løten kommune i Innlandet. Tettstedet har  innbyggere per 1. januar , og ligger langs riksvei 25 før Løten sentrum. Løten kirke ligger ved tettstedet. Det samme gjør Løiten Brænderi og Løiten Lys. På Løiten Brænderi går forestillingen *En akevisitt*, som er Norges mest spilte teaterforestilling med over 3&nbsp;900 forestillinger per desember 2005.

## Se også
*Liste over tettsteder i Hedmark

## Referanser


## Eksterne lenker
* Løiten Brænderi
* Løiten Lys AS
Den blå grotte

**Den blå grotte** (*Grotta Azzurra*) er en kjent hule på kysten av den italienske øya Capri.

Grotten har en åpning som ligger delvis under vannflaten, som andre grotter på øya. De romerske keiserne som hadde villaer på øya brukte den blå grotte som sitt private bad. I dag er grotten en stor og populær turistattraksjon som turistene besøker med båt.

Avhengig av tidevannet og bølgene som slår mot åpningen vil båtførerne be sine passasjerer om å legge seg ned i bunnen av båten mens de drar båten inn i selve grotten med en lenke som er pemanent montert i inngangen. Inne i grotten er vannet smult og den virker opplyst fra sjøbunnen med en vakker fluoruserende blå farge, derav navnet

## Eksterne lenker
* 
* Blue Grotto photographs
* Blue Grotto history
Christian Spering

**Christian Spering** (født 1963) er en svensk jazzmusiker (bass), kjent fra en rekke utgivelser.

Under sine studier ved Kungliga Musikhögskolan i Stockholm (1983–87) var han
med i Fredrik Noréns band (86-88) og Gustavo Bergallis kvintett.
Hans eget band «Encore» (1987–) bestod av 
Jonas Knutsson,
Magnus Gran,
Max Schultz og
Anders Persson.
Senere etablerte han sin egen C. S. Quintet som ga ut
*Pied a Terre* (2000).  

Mest kjent er han kanskje fra trioen «BKS» der han siden 1996 har spilt med
Bernt Berger trommer og Jonas Knutsson saksofon.  Samarbeidet har avstedkommet har en rekke utgivelser,
*Live at [[Glenn Miller Café]]* (Amigo, 2001), *Live at [[Moseback]]* (Amigo, 2001),
*See you in a minute – Memories of [[Don Cherry]]* med Cherrys musikerbarn Eagle-Eye og Nanah Cherry (Country & Eastern forlag, 2003), og *Up close* live på La Buissonne (2006).  De ga også ut live-CD med
den finske sangerinne Mirja Mäkelä (2003), og har lenge vært fast husband på jazzklubben Mondo.

Ellers har Spering vært fast i Bobo Stenson Trio og Joakim Milder Quintet, samt figurert på en rekke utgivelser med enkeltartister som Jeanette Lindström og Viktoria Tolstoy.
Spering underviser tidvis ved  Kungliga Musikhögskolan.

## Eksterne lenker
* christianspering.com